open-index/open-wikipedia-markdown huggingface dataset:
Κανονισμός (Ευρωπαϊκή Ένωση)

Ένας **κανονισμός** είναι μια νομική πράξη της Ευρωπαϊκής Ένωσης, η οποία γίνεται άμεσα εκτελεστή ως νόμος ταυτόχρονα σε όλα τα κράτη μέλη της ΕΕ.  Οι κανονισμοί μπορούν να διακριθούν από τις οδηγίες, οι οποίες, τουλάχιστον κατ 'αρχήν, πρέπει να μεταφερθούν στο εθνικό δίκαιο. Οι κανονισμοί μπορούν να εγκριθούν μέσω ποικίλων νομοθετικών διαδικασιών ανάλογα με το θέμα τους. 

## Περιγραφή
 Η περιγραφή των κανονισμών περιλαμβάνεται στο άρθρο 288 της Συνθήκης για τη λειτουργία της Ευρωπαϊκής Ένωσης (πρώην άρθρο 249 ΣΕΚ ).  **Άρθρο 288** 

 Για την άσκηση των αρμοδιοτήτων της Ένωσης, τα θεσμικά όργανα θα ακολουθούν κανονισμούς, οδηγίες, αποφάσεις, συστάσεις και γνωμοδοτήσεις. 

 Ένας κανονισμός θα έχει γενική ισχύ. Θα είναι δεσμευτικός στο σύνολό του και θα ισχύει άμεσα σε όλα τα Κράτη Μέλη. 

 Μια οδηγία θα είναι δεσμευτική ως προς το επιδιωκόμενο αποτέλεσμα, σε κάθε Κράτος Μέλος στο οποίο απευθύνεται, αλλά θα αφήνει στις εθνικές αρχές την επιλογή της μορφής και των μεθόδων. 

 Η απόφαση θα είναι δεσμευτική στο σύνολό της σε εκείνους στους οποίους απευθύνεται. 

 Οι συστάσεις και οι γνωμοδοτήσεις δεν θα έχουν δεσμευτική ισχύ.  Το Συμβούλιο μπορεί να μεταβιβάσει νομοθετική εξουσία στην Επιτροπή και, ανάλογα με τον τομέα και την κατάλληλη νομοθετική διαδικασία, και τα δύο θεσμικά όργανα μπορούν να θεσπίσουν νόμους. Υπάρχουν κανονισμοί του Συμβουλίου και κανονισμοί της Επιτροπής. Το άρθρο 288 δεν κάνει σαφή διάκριση μεταξύ νομοθετικών πράξεων και διοικητικών πράξεων, όπως συνήθως γίνεται στα εθνικά νομικά συστήματα.

## Νομικό αποτέλεσμα
Οι Κανονισμοί είναι σε κάποιο βαθμό ισοδύναμοι με τις "πράξεις του Κοινοβουλίου", με την έννοια ότι αυτό που λέν είναι δίκαιο και δεν χρειάζεται να διαμεσολαβηθούν στο εθνικό δίκαιο μέσω μέτρων εφαρμογής. Ως εκ τούτου, οι κανονισμοί αποτελούν μια από τις ισχυρότερες μορφές του δικαίου της Ευρωπαϊκής Ένωσης και απαιτείται μεγάλη προσοχή κατά τη σύνταξη και διατύπωση τους.

Όταν τεθεί σε ισχύ ένας κανονισμός, υπερισχύει όλων των εθνικών νομοθεσιών που αφορούν το ίδιο αντικείμενο και η μεταγενέστερη εθνική νομοθεσία πρέπει να είναι συνεπής και να γίνεται με βάση τον κανονισμό. Ενώ απαγορεύεται στα κράτη μέλη να αποκρύπτουν το άμεσο αποτέλεσμα των κανονισμών, είναι κοινή πρακτική η θέσπιση νομοθεσίας που να ασχολείται με επακόλουθα θέματα που προκύπτουν από την έναρξη ισχύος κανονισμού.  

## Υποκατηγορίες

*EudraLex
* EUR-Lex 
* Δίκαιο της Ευρωπαϊκής Ένωσης 
* Απόφαση-πλαίσιο 
* Κατάλογος των οδηγιών της Ευρωπαϊκής Ένωσης 

## Παραπομπές


## Εξωτερικοί Σύνδεσμοι
* Η Βουλή των Κοινοτήτων της Μεγάλης Βρετανίας: Έκθεση της νομοθετικής διαδικασίας της ΕΕ και έλεγχος από τα εθνικά κοινοβούλια. 
* EUR-Lex, βάση δεδομένων του δικαίου της Ευρωπαϊκής Ένωσης.

Κατηγορία:Δίκαιο της Ευρωπαϊκής Ένωσης
Ερρίκος Ε΄ της Λεγκνίτσα

Ο **Ερρίκος Ε΄** ο *Παχύς*, πολων. Henryk V Brzuchaty (π. 1248 - 22 Φεβρουαρίου 1296) από τον Οίκο των Πιαστ-Σιλεσίας ήταν δούκας του Γιάβορ (1273-96), της Λεγκνίτσα/Λήγκνιτς (1278-96) και του Βρόκλαφ/Μπρέσλαου (1290-96).

## Βιογραφία
Ήταν ο πρωτότοκος γιος του Μπολέσλαφ Β΄ του *Φαλακρού* δούκα της Λεγκνίτσα και της Χέντβιχ των Ασκάνια, κόρης του Ερρίκου Α΄ κόμη του Άνχαλτ.

## Οικογένεια
Νυμφεύτηκε το 1273 την Ελισάβετ των Πιαστ, κόρη του Μπολέσλαφ του *Ευσεβούς*, δούκα της Μεγάλης Πολωνίας, του Κάλις & του Γκνιέζνο, και είχε τέκνα:
* Χέντβιχ π.1277-1347, παντρεύτηκε τον Όθωνα πρίγκιπα του Βρανδεμβούργου-Ζάλτσβεντελ.
* Ευφημία π.1278-1347, παντρεύτηκε τον Όθωνα Γ΄ των Γκορίτσια δούκα της Καρινθίας.
* Άννα 1284-1343, ηγουμένη στο αββαείο της Αγίας Κλάρας στο Βρότσλαφ.
* Ελισάβετ π1290-1357/8, ηγουμένη στο αββαείο της Αγίας Κλάρας στο Βρότσλαφ.
* Μπολέσλαφ Γ΄ 1291-1352, δούκας της Λεγκνίτσα, Μπζεκ & Βρότσλαφ.
* Ελένη π.1293-μετά το 1300, μοναχή στο αββαείο της Αγ. Κλάρας στο Γκνιέζνο.
* Ερρίκος ΣΤ΄ ο *Καλός* 1294-1335, δούκας του Βρότσλαφ.
* Βλάντισλαφ 1296-1352, δούκας της Λεκνίτσα, Μπζεκ & Βρότσλαφ.

## Παραπομπές


## Πηγές
* Menzel, Josef Joachim. Neue Deutsche Biographie (NDB). Volume 8. Duncker & Humblot, Berlin 1969, s.v. Heinrich V der Dicke, pp. 396–7[permanent dead link] ISBN 3-7995-6341-5[dead link]
* Cawley, Charles; Foundation for Medieval Genealogy, Medieval Lands Project; Silesia v3.0; Dukes of Liegnitz (Legnica) (Piast), Dukes of Liegnitz (Legnica) 1278–1409 (Chap 7A); Heinrich von Liegnitz, retrieved August 2012.[1]
* (in Polish) HENRYK V BRZUCHATY (GRUBY, TŁUSTY)

Κατηγορία:Οίκος των Πιαστ-Σιλεσίας
Αεροδρόμιο της Μπίσκρα

Το **αεροδρόμιο Μοχάμεντ Χιντέρ** ή **αεροδρόμιο Μπίσκρα Ουακντά**  είναι αεροδρόμιο στην Αλγερία το οποίο βρίσκεται περίπου 12 χλμ. βόρεια βορειοανατολικά του Ουμάς και περίπου 200 χλμ. νοτιοδυτικά της Κωνσταντίνης. Εξυπηρετεί την πόλη Μπίσκρα. 

## Ιστορία
Κατά τη διάρκεια του Β΄ Παγκοσμίου Πολέμου, το αεροδρόμιο ήταν γνωστό ως «Αεροδρόμιο της Μπίσκρα». Ήταν σημαντική βάση της πολεμικής αεροπορίας των Ηνωμένων Πολιτειών κατά τη διάρκεια της εκστρατείας της Βόρειας Αφρικής εναντίον των γερμανικών Άφρικα Κορπς. Στις γνωστές μονάδες μάχης που είχαν τη βάση τους στο αεροδρόμιο ήταν: το γενικό αρχηγείο, η 5η Πτέρυγα Βομβαρδιστικών (Ιανουάριος–Μάρτιος 1943), το 1ο Σμήνος Μαχητικών (14 Δεκεμβρίου 1942–Φεβρουάριος 1943) με P-38 Lightning, το 97ο Σμήνος Βομβαρδιστικών (25 Δεκεμβρίου 1942-8 Φεβρουαρίου 1943) με Boeing B-17 Flying Fortress και το 301ο Σμήνος Βομβαρδιστικών (16 Δεκεμβρίου 1942–17 Ιανουαρίου 1943) με Boeing B-17 Flying Fortress. 

## Δείτε επίσης
* Κατάλογος αεροδρομίων της Αλγερίας 

## Παραπομπές


## Εξωτερικοί σύνδεσμοι
* Τρέχουσες καιρικές συνθήκες στο αεροδρόμιο

Κατηγορία:Αεροδρόμια στην Αλγερία
Πνεύμα

Το **πνεύμα** είναι η ζωτική αρχή ή η κινητήριος δύναμη για όλα τα έμβια όντα. Από τον 17ο αιώνα, ο Γουίλιαμ Χάρβεϊ και ο Ρενέ Ντεκάρτ πιθανολογούσαν ότι κάπου μέσα στο σώμα, σε μια ειδική περιοχή, υπήρχε ένα "ζωτικό πνεύμα" ή "ζωτική δύναμη". Οι πρωτόγονοι άνθρωποι λέγεται ότι θεωρούσαν την επίδραση του πνεύματος ως κάτι υπερφυσικό ή επικίνδυνο και γι'αυτό ανακουφίζονταν όταν το πνεύμα εξοριζόταν ή καταστρεφόταν.. Το πνεύμα συχνά θεωρείται ως υπερφυσικό ον, ή μη φυσική οντότητα (π.χ. δαίμονας, φάντασμα, νεράιδα, ή άγγελος).

## Παραπομπές


Κατηγορία:Πνευματικότητα
Κατηγορία:Θρησκευτικές φιλοσοφικές έννοιες
Ιβάνο-Φρανκίβσκ

Το **Ιβάνο-Φράνκιβσκ** (ουκρανικά: Івано-Франківськ, πολωνικά: Stanisławów - απόδοση: *Στανισλάβουφ*, γερμανικά: Stanislau) είναι πόλη της Ουκρανίας. Βρίσκεται 114 χιλιόμετρα νοτιοανατολικά του Λβιβ και 452 χιλιόμετρα Δυτικά-νοτιοδυτικά του Κιέβου  Το 2017 η πόλη είχε πληθυσμό 233.360 κατοίκων.

Κατά το μεσοπόλεμο ανήκε στη Πολωνία. Μέχρι το 1962 η πόλη ήταν γνωστή ως Στανισλαβίβ ενώ μετονομάστηκε σε Ιβάνο-Φρανκίβσκ προς τιμήν του Ιβάν Φράνκο, ουκρανού συγγραφέα. 

## Παραπομπές


Κατηγορία:Πόλεις της Ουκρανίας
Κατηγορία:Βασίλειο της Γαλικίας και Λοδομερίας
Στάνισλαβ (αποσαφήνιση)

Το **Στάνισλαβ** είναι σλαβικό ανδρικό όνομα. Μπορεί να αναφέρεται επίσης στα παρακάτω:

* Στάνισλαβ Λεμ
* Στάνισλαβ Λεζίνσκι
* Στάνισλαβ Στρατίεφ
* στο παλαιότερο όνομα της πόλης Ιβάνο-Φρανκίβσκ στην δυτική Ουκρανία.
Θοδωρής Κατσαφάδος

Ο **Θοδωρής Κατσαφάδος**  (Μάνη, 10 Μαρτίου 1954) είναι Έλληνας ηθοποιός.

## Βιογραφικό
Ξεκίνησε στο Θέατρο Ριάλτο με τον «Πλούτο» του Αριστοφάνη το 1973, ενώ ακολούθησαν διάφορες θεατρικές δουλειές όπως «Το λιοντάρι το χειμώνα», «Παπαφλέσσας», «Ερωτόκριτος», «Φορτουνάτος», «Φοιτηταί», «Τοπικός παράγων», «Η τύχη της Μαρούλας», «Κατσούρμπος». Από το 1982 μέχρι το 2008 είναι βασικό στέλεχος του Εθνικού Θεάτρου κι συμμετέχοντας σε διάφορα έργα όπως «Πλούτος», «Η αυλή των θαυμάτων», «Κατσούρμπος», Αριστοφάνη «Ειρήνη», Σοφοκλή «Αίας» και άλλα.

Στην τηλεόραση έχει λάβει μέρος σε διάφορες παραγωγές όπως *Ανήσυχα νιάτα* την περίοδο 1973-1974, *Η μάχη των πελαργών*, *Το γυμνό κορίτσι*, *Έξωση*, *Μη φοβάσαι τη φωτιά*. Τηλεοπτικά έχει συνεργαστεί με τον σκηνοθέτη Πάνο Κοκκινόπουλο στις σειρές *[[10η Εντολή|10η εντολή]], [[Μαύρα Μεσάνυχτα|Μαύρα μεσάνυχτα]]*, *[[Ο 3ος Νόμος|Ο 3ος νόμος]]* και *[[Ου φονεύσεις (τηλεοπτική σειρά)|Ου φονεύσεις]]*. Τη σεζόν 2010-2011 είχε έναν από τους πρωταγωνιστικούς ρόλους στην σειρά εποχής *[[Το Νησί (σειρά)|Το νησί]]* υποδυόμενος τον πρόεδρο της Σπιναλόγκας Πέτρο Κοντομάρη. Από το 2011 μέχρι το 2014 ήταν μέρος του βασικού καστ της καθημερινής δραματικής σειράς *[[Κλεμμένα Όνειρα|Κλεμμένα όνειρα]]*. Τη σεζόν 2016-2017 πρωταγωνίστησε στην κωμική σειρά του Λευτέρη Παπαπέτρου, *[[Στο καλό γλυκιά μου συμπεθέρα]]*. Τη σεζόν 2020-2021 πρωταγωνίστησε στη κωμική σειρά *Παρουσιάστε*, στον ρόλο του ταξίαρχου.

## Φιλμογραφία

## Θεατρικές Παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Μπίλι Πόρτερ

Ο **Μπίλι Πόρτερ** (*Billy Porter*, 21 Σεπτεμβρίου 1969) είναι Αμερικανός περφόρμερ στο θέατρο Μπρόντγουεϊ, τραγουδιστής και ηθοποιός. Σπούδασε μιούζικαλ στη Δραματική Σχολή Δημιουργικών και Παραστατικών Τεχνών του Πίτσμπουργκ, αποφοίτησε από τη Δραματική Σχολή του Πανεπιστημίου Κάρνεγκι Μέλον και απέκτησε φήμη στο Μπρόντγουεϊ προτού ξεκινήσει η σόλο καριέρα του ως τραγουδιστής και ηθοποιός.

Ο Πόρτερ κέρδισε το 2013 το βραβείο Καλύτερου Ηθοποιού σε Μιούζικαλ για το ρόλο του ως Λόλα στο *Kinky Boots* στα 67α Βραβεία Τόνυ. Για τον ρόλο του,  κέρδισε επίσης τα βραβεία Drama Desk και Outer Critics Circle Καλύτερου Ηθοποιού σε Μιούζικαλ. Το 2014, ο Πόρτερ κέρδισε το βραβείο Γκράμι για το καλύτερο άλμπουμ μιούζικαλ για το *Kinky Boots*. Αυτήν την περίοδο πρωταγωνιστεί στην τηλεοπτική σειρά *[[Pose (τηλεοπτική σειρά)|Pose]]*, για την οποία ήταν υποψήφιος για Χρυσή Σφαίρα και το 2019 κέρδισε το Βραβείο Έμμυ Ζώνης Υψηλής Τηλεθέασης Α' Αντρικού Ρόλου σε Δραματική Σειρά, και έγινε ο πρώτος ανοιχτά ομοφυλόφιλος μαύρος άνδρας που έλαβε υποψηφιότητα και κέρδισε σε οποιαδήποτε κατηγορία Α' Ρόλου στα βραβεία Έμμυ.

## Παραπομπές


Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί τραγουδιστές
Κατηγορία:ΛΟΑΤ πρόσωπα από τις ΗΠΑ
Κατηγορία:Γκέι ηθοποιοί
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Κατηγορία:Βραβευμένοι με Grammy
Κατηγορία:Νικητές βραβείου Tony
Κατηγορία:ΛΟΑΤ Χριστιανοί
Έλληνες στην Αιθιοπία

Η **ελληνική κοινότητα στην Αιθιοπία** αριθμεί σήμερα περίπου 500 άτομα, ενώ η παρουσία των Ελλήνων στην χώρα χρονολογείται από την αρχαιότητα. Οι περισσότεροι Έλληνες της χώρας ζουν στην Αντίς Αμπέμπα και τη Ντίρε Ντάουα.

## Ιστορία
Το όνομα της Αιθιοπίας είναι ελληνικής προελεύσεως. Το όνομα Αιθίοπας εμφανίζεται για πρώτη φορά στα Ομηρικά έπη, αλλά είναι απίθανο ότι ο όρος αναφερόταν σε συγκεκριμένο έθνος, δηλαδή μάλλον θα εννοούσε τους ανθρώπους Αφρικανικής καταγωγής σε γενικές γραμμές. Η ελληνική κοινότητα στην Αιθιοπία βεβαιώνεται από την παρουσία βιοτεχνών και ναυτών κατά τα μέσα του 18ου αιώνα (1740) στην τότε Αβησσυνία. Ο εξερευνητής Τζέιμς Μπρους ανέφερε ότι ένας αριθμός Ελλήνων προσφύγων από τη Σμύρνη έφτασε στο Γκοντάρ κατά τη διάρκεια της βασιλείας του Αυτοκράτορα Ιγιάσου Β΄.

Κατά τις αρχές 20ου αιώνα η κοινότητα βρισκόταν στην ακμή της, με την ίδρυση της Ιεράς Μητροπόλεως Αξώμης, (υπαγόμενη στο Πατριαρχείο Αλεξανδρείας) το 1908, καθώς και την ίδρυση ελληνικών οργανώσεων στην Αντίς Αμπέμπα (1918) και τη Ντίρε Ντάουα (1921).

## Παρούσα κατάσταση
Στη μεταπολεμική περίοδο, η κοινότητα μεγάλωσε και έφτασε 3.000 άτομα. Ωστόσο μετά την επανάσταση που ανέτρεψε τον Χαϊλέ Σελασιέ το 1974 η κοινότητα υπέφερε, καθώς η εχθρότητα του Ντεργκ εναντίον των ξένων κοινοτήτων μείωσε δραστικά το μέγεθος της κοινότητας, με τα περισσότερα μέλη της να έχουν εγκαταλείψει την χώρα για την Ελλάδα ή αλλού στο εξωτερικό. Σήμερα στην Αιθιοπία ζουν περίπου 500 Έλληνες.

Σήμερα υπάρχει ακόμα ένα ελληνικό σχολείο, το οποίο βρίσκεται στην πρωτεύουσα, καθώς και μια Ελληνική Ορθόδοξη εκκλησία στην ίδια πόλη (η εκκλησία του Αγίου Φρουμεντίου). Το σχολείο έχει περίπου 120 μαθητές, πολλοί από τους οποίους λαμβάνουν υποτροφίες για να συνεχίσουν τις σπουδές τους στην Ελλάδα. Ωστόσο, υπάρχουν αυξανόμενες ελληνικές πρωτοβουλίες εκμετάλλευσης των επενδυτικών ευκαιριών που διατίθενται σήμερα στην Αιθιοπία.

## Παραπομπές

## Περαιτέρω ανάγνωση

* 
* . Reviewed in 
* 
* 

## Εξωτερικοί σύνδεσμοι

* Οι διευθύνσεις των ελληνικών Οργανισμών στην Αιθιοπία
* Έλληνες στην Ερυθραία

Κατηγορία:Εθνικές ομάδες της Αιθιοπίας
Κατηγορία:Ελληνική διασπορά ανά χώρα
Κούβλης Αρκαδίας

Ο **Κούβλης** είναι χωριό της Βόρειας Κυνουρίας στην Περιφερειακή Ενότητα Αρκαδίας. Υπάγεται στην κοινότητα Δολιανών του Δήμου Βόρειας Κυνουρίας. Βρίσκεται στην επαρχιακή οδό Τρίπολης-Δολιανών, 5 χιλιόμετρα πριν τα τελευταία. Το 2021 αριθμούσε 52 κατοίκους.

## Γενικά στοιχεία
Ασχολίες των κατοίκων είναι, μεταξύ άλλων, η γεωργία, η αμπελουργία και η μελισσοκομία.

Στην περιοχή αφθονούν οι κερασιές και τα αμπέλια.

Γνωστό είναι και το « του Κούβλη», το οποίο αποτελούσε σημείο ανάπαυσης για τους διερχόμενους από την περιοχή κατά τις παλαιότερες δεκαετίες και λειτουργούσε μέχρι το 2024.

## Εξέλιξη πληθυσμού
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Αξιοθέατα
Αμέσως μετά τον οικισμό και λίγο πριν την είσοδο στα Άνω Δολιανά, υπάρχει η παραδοσιακή βρύση του Σοποτού. Σύμφωνα με την αραβογράμματη επιγραφή της χτίστηκε είτε το 1713, είτε -πιθανότερα- το 1808. Η ονομασία της πιστεύεται ότι προέρχεται από την πρωτοσλαβική λέξη «sopot» που σημαίνει «ροή νερού» ή «πηγή». Είναι πιθανώς ονοματοποιητική (βάση ήχου) και μιμείται τον ψίθυρο (Šepot) του τρεχούμενου νερού. Η ίδια ρίζα εμφανίζεται σε έναν αριθμό άλλων παλαιών σλαβικών τοπωνυμίων. Η συγκεκριμένη κρήνη έχει ενταχθεί από το 1998 στον «διαρκή κατάλογο κηρυγμένων αρχαιολογικών χώρων και μνημείων» του Υπουργείου Πολιτισμού και Τουρισμού.

## Δείτε επίσης
* Άνω Δολιανά Αρκαδίας
* Πάρνωνας

## Σημειώσεις

## Παραπομπές


Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Πάρνωνα
Ματσαρίνο

Το **Ματσαρίνο** είναι Δήμος της Ιταλικής επαρχίας της Καλτανισσέττα στην Περιφέρεια Σικελία στην νότια Ιταλία. Ο πληθυσμός της πόλης είναι 11.900 κάτοικοι (Απογραφή 31 Οκτωβρίου 2017). Η πόλη αναδείχτηκε στα τέλη του 13ου αιώνα και έχει δύο κάστρα, ο τοπικός άρχοντας του κάστρου δέχτηκε αργότερα τον τίτλο του κόμη του Ματσαρίνο.

## Παραπομπές
 		


## Εξωτερικοί σύνδεσμοι

*ISTAT 2018 

Κατηγορία:Δήμοι της Επαρχίας της Καλτανισσέττα
Μουσομέλι

Το **Μουσομέλι** είναι Δήμος της Ιταλικής επαρχίας της Καλτανισσέττας στην Περιφέρεια Σικελία στην νότια Ιταλία. Το όνομα της πόλης έχει Αραβική προέλευση.  Η πόλη ιδρύθηκε τον 14ο αιώνα από τον Μάνφρεντ Γ΄ Κιαραμόντε με το όνομα *"Μανφρέντι"* αλλά άλλαξε το όνομα της στο Αραβικό *"Μουσομέλι"*, αργότερα έγινε κομητεία (1549). Στο Μουσομέλι γίνεται κάθε Σεπτέμβριο ετήσιο πανηγύρι αφιερωμένο στην *"Παναγία των Θαυμάτων"*, το ίδιο πανηγύρι επαναλαμβάνεται στο Μπάφαλο της Νέας Υόρκης που έχει πολλούς απογόνους μεταναστών από το Μουσομέλι.

## Παραπομπές
 		


## Πηγές

*George Dennis (1864). A handbook for travellers in Sicily. Oxford University.
*Giuseppe Quatriglio (1991). A Thousand Years in Sicily: From the Arabs to the Bourbons (illustrated ed.). Legas / Gaetano Cipolla. 
*Isaac Taylor (1865). Words and Places: Or, Etymological Illustrations of History, Ethnology, and Geography. Macmillan. 

Κατηγορία:Δήμοι της Επαρχίας της Καλτανισσέττα
Τσιάνγκ Τσεμίν

Ο **Τσιάνγκ Τσεμίν** (pinyin: Jiang Zemin κινέζικα: 江泽民17 Αυγούστου 1926 - 30 Νοεμβρίου 2022) ήταν Κινέζος πολιτικός, ο οποίος διατέλεσε Γενικός Γραμματέας του Κομμουνιστικού Κόμματος Κίνας από το 1989 έως το 2002, πρόεδρος της Λαϊκή Δημοκρατία της Κίνας από το 1993 ως το 2003 και πρόεδρος του Λαϊκού Κογκρέσου και του Λαϊκού Απελευθερωτικού Στρατού από το 1989 ως το 2004. Συνταξιοδοτήθηκε μετά τη λήξη της προεδρίας του, ορίζοντας διάδοχο τον Χου Τζιντάο .

## Περίοδος διακυβέρνησης
Ο Τσιανγκ Ζεμίν ανήλθε στην εξουσία απρόσμενα, ως ένας υποψήφιος συμβιβασμού μετά τις Διαδηλώσεις της Πλατείας Τιενανμέν το 1989, αναλαμβάνοντας Γενικός Γραμματέας του Κομμουνιστικού Κόμματος της Κίνας στις 24 Ιουνίου 1989. Θεωρούνταν ως μία μεταβατική φιγούρα κατά τα πρώτα χρόνια της διακυβέρνησής του, καθώς δε διέθετε ευρεία κομματική υποστήριξη. Ο ιστορικός ηγέτης της Κίνας Τενγκ Σιαοπίνγκ, παρά την αυξημένη ηλικία του εξακολουθούσε να ασκεί μεγάλη επιρροή στην κατεύθυνση της πολιτικής του Τσιανγκ Ζεμίν, ιδιαίτερα την οικονομική με την Κίνα να ασπάζεται επισήμως το 1992 το δόγμα της "σοσιαλιστικής οικονομίας της ελεύθερης αγοράς" έπειτα από μία περιοδεία του Τενγκ στη νότια Κίνα.

Στις 27 Μαρτίου 1993, ανέλαβε και Πρόεδρος της Κίνας , παγιώνοντας πλέον την εξουσία του στην ηγεσία της χώρας. Στη διάρκεια της διακυβέρνησής του η μεγάλη οικονομική ανάπτυξη της Κίνας συνεχίστηκε με αμείωτους ρυθμούς, αν και η Κίνα άρχισε να αντιμετωπίζει σοβαρά κοινωνικά προβλήματα στο εσωτερικό της, με κυριότερα τους ολοένα και περισσότερο αυξημένους ρυθμούς αστικοποίησης, την εγκατάλειψη της υπαίθρου, τα υψηλά ποσοστά ανεργίας που ξεπερνούσαν σε μερικές αστικές περιοχές το 40% και την εκτεταμένη περιβαλλοντική καταστροφή. Τα έτη 1997 και 1999 επεστράφησαν στην Κίνα το Χονγκ Κονγκ από το Ηνωμένο Βασίλειοκαι το Μακάου από την Πορτογαλία αντίστοιχα, δύο ιδιαίτερα σημαντικά οικονομικά κέντρα της ανατολικής Ασίας. Στην εξωτερική πολιτική, η Κίνα διατήρησε καλές σχέσεις με τις περισσότερες χώρες, αν και υπήρξαν περίοδοι εντάσεων, ιδίως με τις Ηνωμένες Πολιτείες Αμερικής, μετά τον βομβαρδισμό της κινεζικής πρεσβείας στο Βελιγράδι από τις δυνάμεις του ΝΑΤΟ, στη διάρκεια του Πόλεμος του Κοσσυφοπεδίου το 1999 .

Στις 15 Νοεμβρίου 2002 ο Τσιανγκ Τσεμίν εγκατέλειψε τη θέση του Γενικού Γραμματέα του Κομμουνιστικού Κόμματος της Κίνας και στις 15 Μαρτίου 2003 αποχώρησε και από την προεδρία της χώρας, παραδίδοντας και τις δύο θέσεις στον Χου Τζιντάο. Το 2005 αποσύρθηκε και από τις τελευταίες θέσεις εξουσίας που κατείχε. Την περίοδο του θανάτου του ήταν ο μακροβιότερος πρώην Πρόεδρος της Κίνας.

Απεβίωσε στις 30 Νοεμβρίου 2022, σε ηλικία 96 ετών.

## Παραπομπές


Κατηγορία:Κινέζοι πολιτικοί
Κατηγορία:Πρόεδροι της Λαϊκής Δημοκρατίας της Κίνας
Βερντόν (ποταμός)

αριστερά|μικρογραφία|Το φαράγγι του Βερντόν
αριστερά|μικρογραφία|Ο ποταμός Βερντόν
Ο **Βερντόν** (γαλλικά: Verdon) είναι ποταμός μήκους 166 χιλιομέτρων στη νοτιοανατολική Γαλλία, αριστερός παραπόταμος του ποταμού Ντυράνς. Οι πηγές του βρίσκονται σε υψόμετρο 2.819 μέτρων, στις νοτιοδυτικές Άλπεις, μεταξύ της ορεινής διάβασης Κολ ντ'Αλλός και της κορυφής των Τρουάζ-Εβεσέ, νότια της Μπαρσελονέτ.

## Ονομασία
Το όνομα του ποταμού (Virdones, Viridionis γύρω στο 1030), ο οποίος ονομάζονταν Vardu από τους Γαλάτες, προέρχεται από τον προ-κελτικό όρο *vara*, ο οποίος χρησιμοποιούνταν για τον προσδιορισμό του νερού.

## Ρους
Ο Βερντόν ρέει κατά το μεγαλύτερο μέρος στο νομό Αλπ-ντε-Ωτ-Προβάνς. Ωστόσο, σε διάφορα τμήματα της διαδρομής του χρησιμεύει ως σύνορο μεταξύ αυτού του νομού και του Βαρ, όπου βρίσκονται τα τελευταία χιλιόμετρα. Ο ποταμός Βερντόν ρέει μέσω αρκετών τεχνητών λιμνών, πριν εκβάλει στον ποταμό Ντυράνς κοντά στο Βινόν-συρ-Βερντόν, νότια της κοινότητας Μανόσκ, έχοντας διανύσει μια διαδρομή 166 περίπου χιλιομέτρων.

Η πορεία του είναι προς τα νοτιοδυτικά μέσω των ακόλουθων νομών και πόλεων:

* Αλπ-ντε-Ωτ-Προβάνς: Αλλός, Κολμάρ, Σαιντ-Αντρέ-Λεζ-Αλπ, Καστελάν
* Βαρ: Βινόν-συρ-Βερντόν

## Το φαράγγι του Βερντόν
[μικρογραφία|Ο Βερντόν στην [Κοιλάδα του Ροδανού (Γαλλία)|κοιλάδα του Ροδανού]]
Ο ποταμός είναι γνωστός για το εντυπωσιακό φαράγγι του: το φαράγγι του Βερντόν, την πιο γραφική διαδρομή του, από την κοινότητα Καστελάν έως τη λίμνη Σαιντ-Κρουά. Αυτό το ασβεστολιθικό φαράγγι, που ονομάζεται επίσης «Γκραν Κανυόν του Βερντόν», μήκους 21 χιλιομέτρων και βάθους άνω των 300 μέτρων, είναι μια δημοφιλής περιοχή για αναρρίχηση, υδάτινα σπορ και δραστηριότητες όπως κανό, καγιάκ, ράφτινγκ κ.α.

## Υδροηλεκτρική ανάπτυξη
Ο Βερντόν ονομάζεται σήμερα «Κάστρο νερού» των νομών Μπους-ντυ-Ρον και Βαρ από την Ηλεκτρική εταιρεία της Γαλλίας: πράγματι, πέντε φράγματα χτίστηκαν στην πορεία του για να τροφοδοτήσουν με νερό την Κάτω Προβηγκία για άρδευση και παραγωγή πόσιμου νερού.

## Παραπομπές


## Εξωτερικοί σύνδεσμοι

* Εθνικό Περιφερειακό Πάρκο του Βερντόν (επιλογή γλώσσας)

Κατηγορία:Ποταμοί της Γαλλίας
Ποικιλία

Ο όρος **ποικιλία** μπορεί να αναφέρεται:

* Στη Ποικιλία (φυτοκομία), όρος της βοτανικής.
* Στη Ποικιλία (σερβίρισμα), τρόπος σερβιρίσματος πιάτων.
Αλεποχώρι Λακωνίας

Το **Αλεποχώρι** (Τοπική Κοινότητα Αλεποχωρίου - Δημοτική Ενότητα Γερόθρων), ανήκει στον δήμο Ευρώτα  της Περιφερειακής Ενότητας Λακωνίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το Πρόγραμμα «Καλλικράτης». Η επίσημη ονομασία είναι “το Αλεποχώριον”. Έδρα του δήμου είναι η Σκάλα και ανήκει στο γεωγραφικό διαμέρισμα Πελοποννήσου. Κατά τη διοικητική διαίρεση της Ελλάδας με το Σχέδιο «Καποδίστριας», μέχρι το 2010, το Αλεποχώρι ανήκε στο Τοπικό Διαμέρισμα Αλεποχωρίου, του πρώην Δήμου Γερονθρών του Νομού Λακωνίας. Η τοπική κοινότητα Αλεποχωρίου είναι χαρακτηρισμένη ως αγροτικός ημιορεινός οικισμός, με έκταση 27,432 χμ² (2011).

Το Αλεποχώρι έχει υψόμετρο 326 μέτρα από την επιφάνεια της θάλασσας, σε γεωγραφικό πλάτος 36,951251038 και γεωγραφικό μήκος 22,7634476574.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ευρώτα
Ραμί Χαμντάλα

Ο **Ραμί Χαμντάλα** (* γεννηθείς στις 10 Αυγούστου 1958) είναι Παλαιστίνιος πολιτικός και ακαδημαϊκός. Ο Χαμντάλα ήταν Πρωθυπουργός της Παλαιστινιακής Εθνικής Αρχής και πρόεδρος του Εθνικού Πανεπιστημίου Αν-Νατζάχ στη Ναμπλούς.

Στις 2 Ιουνίου 2013, ο Παλαιστίνιος πρόεδρος Μαχμούντ Αμπάς ονόμασε τον Χαμντάλα ως διάδοχο του πρώην πρωθυπουργού Σαλάμ Φαγιάντ. Ο διορισμός του Χαμντάλα δεν αναγνωρίστηκε από την Χαμάς, επειδή δεν ζητήθηκε η συμβουλή τους στην απόφαση. Είναι μέλος της Φατάχ, ωστόσο, το BBC αναφέρει ότι πολιτικά δεν πρόσκειται σε κάποιο κόμμα. Στις 20 Ιουνίου 2013, ο Χαμντάλα παραιτήθηκε, ενώ ο Αμπάς αποδέχτηκε την παραίτηση του στις 23 Ιουνίου. Έξι εβδομάδες μετά από αυτό, ο Αμπάς ζήτησε από τον Χαμντάλα για να σχηματίσει μια νέα κυβέρνηση, η οποία ανακοινώθηκε στις 19 Σεπτεμβρίου 2013. Διορίστηκε επικεφαλής της κυβέρνησης εθνικής ενότητας στις 2 Ιουνίου 2014, ενώ παραιτήθηκε από το πόστο του στις 29 Ιανουαρίου 2019.

## Πρώτα χρόνια και εκπαίδευση
Ο Ραμί Χαμντάλα γεννήθηκε στην Ανάμπτα της βόρειας Παλαιστίνη στις 10 Αυγούστου του 1958. Αποφοίτησε από το Πανεπιστήμιο της Ιορδανίας το 1980 και ολοκλήρωσε το μεταπτυχιακό του στο Πανεπιστήμιο του Μάντσεστερ το 1982. Ο Χαμντάλα ολοκλήρωσε το διδακτορικό του στη γλωσσολογία στο Πανεπιστήμιο του Λάνκαστερ, το 1988.

## Καριέρα
Ο Χαμντάλα, ευρέως γνωστός ως Αμπού Γουαλίντ (ο Πατέρας του Γουαλίντ", από το όνομα ενός νεκρού παιδιού του) είναι καθηγητής στο Εθνικό Πανεπιστήμιο Αν-Νατζάχ όπου προσλήφθηκε το 1982 ως καθηγητής αγγλικών. Διορίστηκε πρόεδρος του πανεπιστημίου το 1998. Κατά τη διάρκεια της δεκαπενταετούς θητείας του τριπλασίασε τον αριθμό των φοιτητών που εγγράφονται, φτάνοντας πλέον τους 20.000 μαθητές σε 4 πανεπιστημιουπόλεις. Επίσης άνοιξε ένα πανεπιστημιακό νοσοκομείο με 400 κλίνες. Επίσης ήταν γενικός γραμματέας της Παλαιστινιακής Κεντρικής εκλογικής Επιτροπής από το 2002 έως το 2013. Το 2011 ήταν ο αναπληρωτής πρόεδρος της επιτροπής. Αυτός ορκίστηκε πρωθυπουργός στις 6 Ιουνίου 2013 και αντικατέστησε τον Σαλάμ Φαγιάντ. Δύο εβδομάδες αργότερα, ο Χαμντάλα παραιτήθηκε. Σύμφωνα με πληροφορίες, η παραίτηση προήλθε από την παρεμβολή της διακυβέρνησης του Χαμντάλα με τους βοηθούς του Αμπάς. Στις 23 Ιουνίου 2013, ο Αμπάς αποδέχτηκε την παραίτηση του Χαμντάλα, αλλά τον διόρισε επικεφαλής της προσωρινής κυβέρνησης. Ο Μοχάμεντ Ντατζανί, ιδρυτής του κινήματος Ουέστια για το Μετριοπαθές Ισλάμ στη Δυτική όχθη, επαίνεσε την παραίτηση του λέγοντας "τον σέβομαι για τη λήψη της απόφασης αυτής. Νόμιζαν ότι θα είναι η βιτρίνα και δεν το δέχτηκε."

Έξι εβδομάδες μετά την παραίτηση του Χαμντάλα, ο Αμπάς του ζήτησε να σχηματίσει νέα κυβέρνηση, την οποία ανακοίνωσε στις 19 Σεπτεμβρίου 2013.

Στις 13 Μαρτίου 2018, ο Χαμντάλα επέζησε από μια απόπειρα δολοφονίας κατά την επίσκεψή του στη Λωρίδα της Γάζας.

Στις 29 Ιανουαρίου 2019, ο Χαμντάλα παραιτήθηκε, ενώ ο πρόεδρος Αμπάς δέχτηκε την παραίτηση του την επόμενη ημέρα.

## Προσωπική ζωή
Τρία από τα παιδιά του, δύο 11χρονα δίδυμα και ένα 9χρονο αγόρι, έχουν σκοτωθεί σε αυτοκινητιστικό δυστύχημα.

## Παραπομπές


Κατηγορία:Γλωσσολόγοι
Κατηγορία:Παλαιστίνιοι πολιτικοί
Λούσιαν Πουλβερμάχερ

Ο **Λούσιαν Πουλβερμάχερ** (γεννήθηκε με το όνομα **Ερλ Πουλβερμάχερ**, 1918–2009) ήταν σχισματικός Ρωμαιοκαθολικός ιερέας. Ήταν επικεφαλής της Αληθινής Καθολικής Εκκλησίας, μιας μικρής ομάδας αιρετικών που τον εξέλεξε **πάπα Πίο ΙΓ΄** στην Μοντάνα τον Οκτώβριο του 1998. Όταν πέθανε ζούσε στο Σπρίνγκντεϊλ της πολιτείας Ουάσινγκτον στις Ηνωμένες Πολιτείες. 

## Ζωή και σταδιοδρομία

### Πρώτα χρόνια
Γεννήθηκε στις 20 Απριλίου 1918 κοντά στο Μάρσφιλντ του Ουισκόνσιν, στην πόλη του Ροκ στην κομητεία Γουντ. Ο Πουλβερμάχερ ήταν μέλος μιας αγροτικής οικογένειας με εννέα παιδιά. Οι τρεις αδερφοί του έγιναν ιερείς.

### Στο τάγμα των Καπουτσίνων
Το 1942, στην ηλικία των 24, εντάχθηκε στο τάγμα των Καπουτσίνων και έλαβε το όνομα Λουκιανός. Έγινε ιερέας στις 5 Ιουνίου 1946. Πρώτα διορίστηκε σε μια ενορία του Μιλγουόκι αλλά το 1948 εστάλη στα νησιά Ρίου-Κίου της Ιαπωνίας. Από το 1948 έως το 1970 υπηρέτησε ως ιεραπόστολος των Καπουτσίνων στα νησιά Ρίου-Κίου, συμπεριλαμβανομένης της Οκινάουα. Το 1970 μεταφέρθηκε στο Κουίνσλαντ της Αυστραλίας, όπου συνέχισε το ιεραποστολικό του έργο μέχρι τις αλλαγές που προέκυψαν από το Δεύτερο Συμβούλιο του Βατικανού το 1962–1965.

## Δείτε επίσης

* Σεντεβακαντισμός

## Παραπομπές


Κατηγορία:Αντίπαπες
Κατηγορία:Σεντεβακαντιστές
Η αίθουσα του θρόνου

***Η αίθουσα του θρόνου*** είναι ο τίτλος ελληνικής δραματικής, κοινωνικής τηλεοπτικής σειράς παραγωγής 1998-1999, η οποία ο προβλήθηκε από τον τηλεοπτικό σταθμό Mega. Το σενάριο της σειράς είναι βασισμένο στο ομώνυμο βιβλίο του Τάσου Αθανασιαδη.

## Διανομή
### Πρωταγωνιστικό Καστ

### Βασικό Καστ

### Έκτακτες Εμφανίσεις

## Εξωτερικοί σύνδεσμοι
*

Κατηγορία:Ελληνικές τηλεοπτικές σειρές βασισμένες σε βιβλία
Κατηγορία:Τηλεοπτικές σειρές Mega
Κατηγορία:Δραματικές σειρές
Σχέσεις Ελλάδας-Αγίας Λουκίας

Οι σχέσεις **Ελλάδας-Αγίας Λουκίας** είναι οι επίσημες διπλωματικές σχέσεις μεταξύ της **[[Ελλάδα|Ελληνικής Δημοκρατίας]]** και της **[[Αγία Λουκία (χώρα)|Αγίας Λουκίας]]**.

## Επισκόπηση
Η Ελλάδα και η Αγία Λουκία έχουν πλήρως ανεπτυγμένες διπλωματικές σχέσεις. Σύμφωνα με το ελληνικό Υπουργείο Εξωτερικών: «Οι σχέσεις μεταξύ των δύο χωρών είναι εξαιρετικές και οι δύο χώρες έχουν θαυμάσιο επίπεδο διμερούς συνεργασίας, ενώ σε διεθνείς οργανισμούς η Αγία Λουκία συχνά υποστηρίζει ελληνικές προτάσεις και αντίστροφα».

Σύμφωνα με πληροφορίες της ελληνικής πρεσβείας στη Βενεζουέλα, στην Αγία Λουκία δεν ζει κανένας Έλληνας. Προηγουμένως η Ελλάδα παρείχε ανθρωπιστική βοήθεια στην Αγία Λουκία κατά τη διάρκεια ενός τυφώνα που πέρασε από τη χώρα.

Οι πολίτες της Αγίας Λουκίας που επιθυμούν να ταξιδέψουν στην Ελλάδα δεν χρειάζονται θεώρηση.  Οι πολίτες της Ελλάδας που επιθυμούν να ταξιδέψουν στην Αγία Λουκία μπορούν να ταξιδέψουν χωρίς θεώρηση εφόσον η παραμονή τους στη χώρα δεν ξεπερνά τις 90 ημέρες. 

## Παραπομπές

Αγια Λουκια
Ελλαδα‎
Δραγούμι Αρκαδίας

Το **Δραγούνι** (ή και **Δραγούμι**) είναι μικρός οικισμός της Βόρειας Κυνουρίας στο Νομό Αρκαδίας. Υπάγεται στην τοπική κοινότητα Δολιανών. Βρίσκεται στο όρος Πάρνωνας, επάνω στην επαρχιακή οδό Τρίπολης-Καστρίου και 5 χιλιόμετρα πριν το τελευταίο. Απέχει 4 χιλιόμετρα από τα Άνω Δολιανά. Το 2021 αριθμούσε 8 κατοίκους.

Αποτελεί τον έναν από τους τρεις οικισμούς στους οποίους έλαβε χώρα η μάχη των Δολιανών και Βερβένων.

## Εξέλιξη πληθυσμού

## Προσωπικότητες
* Κωνσταντίνος Βέμμος, ιατρός.

## Δείτε επίσης
* Μάχη των Δολιανών και Βερβένων
* Άνω Δολιανά Αρκαδίας
* Βέρβενα
* Πάρνωνας

## Παραπομπές


Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Πάρνωνα
Φραγκίσκος Καρβελάς

Ο **Φραγκίσκος Καρβελάς** (1794–1849) ήταν Έλληνας ιατρός και μέλος της Φιλικής Εταιρείας.

## Βιογραφία
Γεννήθηκε το 1794 στη Ζάκυνθο και πραγματοποίησε σπουδές ιατρικής στην Ιταλία. Μυήθηκε στην Φιλική Εταιρεία ενώ υπήρξε μέλος της Εφορείας Ζακύνθου, προσφέροντας υπηρεσίες υπέρ της Ελληνικής Επανάστασης του 1821. Ο Καρβελάς ήταν αυτός που μύησε τον Διονύσιο Σολωμό στις τάξεις της Φιλικής Εταιρείας. Στο επιστημονικό του έργο δημοσίευσε μελέτη για τη ραχίτιδα (*Παρατηρήσεις περί ραχίτιδος*) το 1817, από την οποία μάλιστα έπασχε, ενώ ήταν και συντάκτης της εφημερίδας *Μέλλον* της Ζακύνθου. Πέθανε στη γενέτειρά του το 1849.

## Παραπομπές


## Εξωτερικοί σύνδεσμοι
* 

Κατηγορία:Έλληνες ιατροί του 19ου αιώνα
Κατηγορία:Έλληνες μέλη της Φιλικής Εταιρείας
Πρόεδρος της Ευρωπαϊκής Κεντρικής Τράπεζας

Ο **Πρόεδρος της Ευρωπαϊκής Κεντρικής Τράπεζας** είναι ο επικεφαλής της Ευρωπαϊκής Κεντρικής Τράπεζας (ΕΚΤ), του θεσμού που είναι υπεύθυνος για τη διαχείριση του ευρώ και της νομισματικής πολιτικής στην Ευρωζώνη της Ευρωπαϊκής Ένωσης (ΕΕ).

## Ρόλος και καθήκοντα
Ο Πρόεδρος διοικεί το εκτελεστικό συμβούλιο, το διοικητικό συμβούλιο και το γενικό συμβούλιο της ΕΚΤ. Εκπροσωπεί επίσης την τράπεζα στο εξωτερικό, για παράδειγμα στη G20. Ο κάτοχος του αξιώματος διορίζεται με ειδική πλειοψηφία του Ευρωπαϊκού Συμβουλίου, *εκ των πραγμάτων* από όσους έχουν υιοθετήσει το ευρώ, για οκταετή μη ανανεώσιμη θητεία. 

Πρόεδροι έχουν διατελέσει οι Βιμ Ντούιζενμπεργκ, Ζαν-Κλοντ Τρισέ και Μάριο Ντράγκι.

## Εξωτερικοί σύνδεσμοι
* 

Κατηγορία:Όργανα της Ευρωπαϊκής Ένωσης
Γυναικείες Μονάδες Προστασίας

Οι **Γυναικείες Μονάδες Προστασίας** (κουρδικά: *Yekîneyên Parastina Jin, YPJ*) είναι το γυναικείο τμήμα των Μονάδων Προστασίας του Λαού (YPG) των Κούρδων. Αποτελείται αποκλειστικά από γυναίκες. Αν και είναι γενικά συνδεδεμένο με τους Κούρδους, στις τάξεις του περιέχονται και γυναίκες από άλλες θρησκευτικές και εθνοτικές ομάδες της βόρειας Συρίας και εθελοντές από το εξωτερικό.

## Ιστορία
[thumb|200px|left|Μέλη του σώματος των YPJ, κατά τη διάρκεια της επιχείρησης [Τουρκική εισβολή στο Αφρίν|Κλάδος Ελαίας]]
Το σώμα δημιουργήθηκε στις 3 Απρίλη του 2013. Όλες οι γυναίκες που βρίσκονταν στις Μονάδες Προστασίας του Λαού αυτόματα ενσωματώθηκαν στο τμήμα.

Το 2014 ο αριθμός τους ανερχόταν στις 7.000..

Το Αύγουστο του ίδιου έτους, μαζί με τις μονάδες του Πεκακά βοήθησαν να σωθούν από τη γενοκτονία χιλιάδες Γιαζίντι στο Σιντζάρ, δημιουργώντας διαδρόμους διαφυγής.

Στον Συριακό Εμφύλιο Πόλεμο, μαζί με τις Μονάδες Προστασίας του Λαού πολέμησαν απέναντι σε διάφορες ομάδες συμπεριλαμβανομένου και του Ισλαμικού Κράτους.

## Ιδεολογία
thumb|200px|right|Μέλη του σώματος των YPJ, που φέρουν έμβλημα με τον Οτζαλάν
Οι Γυναικείες Μονάδες Προστασίας πρόσκεινται στο Κόμμα Δημοκρατικής Ένωσης το οποίο στηρίζεται ιδεολογικά στα γραπτά του Αμπντουλάχ Οτζαλάν, ιδρυτή του Εργατικού Κόμματος του Κουρδιστάν.

Σύμφωνα με τον Οτζαλάν ο φεμινισμός είναι βασικό στοιχείο του Δημοκρατικού Συνομοσπονδισμού.

## Δείτε επίσης
* Πεσμεργκά

## Παραπομπές


## Εξωτερικοί σύνδεσμοι
* 

Κατηγορία:Κούρδοι
Ντυράνς

Ο **ποταμός Ντυράνς** (, ) είναι ποταμός της νότιας Γαλλίας, αριστερός παραπόταμος του Ροδανού. Οι πηγές του βρίσκονται στις Κοττιανές Άλπεις σε υψόμετρο περίπου 2.390 μέτρων, κοντά στο χιονοδρομικό κέντρο Μονζενέβρ, στα γαλλο-ιταλικά σύνορα, στον νομό Ωτ-Αλπ, στον νομό Αλπ-ντε-Ωτ-Προβάνς. 

## Γεωγραφικά στοιχεία
[αριστερά|μικρογραφία|250x250εσ|Γέφυρα κοντά στην [Μπριανσόν]]
Ο ποταμός Ντυράνς έχει μήκος 324 περίπου χιλιόμετρα και είναι ο πιο σημαντικός ποταμός της Προβηγκίας. Η κοιλάδα του αντιπροσωπεύει μία από τις μεγαλύτερες εμπορικές οδούς της περιοχής.

Συμβάλει με τον Ροδανό λίγα χιλιόμετρα νοτιοδυτικά της Αβινιόν μετά από πορεία 305 χιλιομέτρων. Έχει έκταση λεκάνης απορροής 14.225 χλμ².

Διέρχεται από τους νομούς Ωτ-Αλπ, Αλπ-ντε-Ωτ-Προβάνς (σε διάφορα τμήματα σχηματίζει το σύνορο μεταξύ αυτών των δύο νομών), Βαρ (στο βορειοδυτικό άκρο του), Μπους-ντυ-Ρον και Βωκλύζ. Οι κύριες πόλεις που διαρρέει είναι οι Μπριανσόν, Σιστερόν, Καβαγιόν και Αβινιόν.

Οι 2 κύριοι παραπόταμοι είναι οι ποταμοί Μπλεόν και Βερντόν.

## Φράγματα και κανάλια
αριστερά|μικρογραφία|250x250εσ|Γέφυρα στο φράγμα Εσκάλ
[αριστερά|μικρογραφία|350x350εσ|Η συμβολή με τον [Ροδανός|Ροδανό]]
Για προστασία από τις καταστροφικές πλημμύρες έχουν κατασκευαστεί πολλά φράγματα κατά μήκος του ποταμού. Ένα από αυτά δημιούργησε μια από τις μεγαλύτερες τεχνητές λίμνες στη Δυτική Ευρώπη: τη λίμνη του Σερ-Πονσόν. Η κατασκευή του φράγματος ξεκίνησε το 1955 και έληξε το 1961, με αλουβικά υλικά από την κοίτη του ποταμού. 

Πολλά κανάλια επίσης κατασκευάστηκαν ήδη από τον Μεσαίωνα για την άρδευση περιοχών. Ένα από τα πιο σημαντικά είναι το κανάλι της Μασσαλίας που κατασκευάστηκε από το 1839 έως το 1854 για την παροχή πόσιμου νερού στην πόλη της Μασσαλίας. Έχει μήκος 80 χιλιομέτρων με 17 χιλιόμετρα υπόγεια διαδρομή. Ο ποταμός Ντυράνς εξακολουθεί να προμηθεύει σήμερα τα δύο τρίτα πόσιμου νερού της Μασσαλίας.

Ο ποταμός Ντυράνς αποτελεί ένα αναμφισβήτητο οικονομικό πλεονέκτημα χάρη στην υδροηλεκτρική παραγωγή του και το δίκτυο άρδευσης γεωργικών εκτάσεων. Είναι συγχρόνως τουριστικός προορισμός, είτε πρόκειται για τις πολλές εγκαταστάσεις στις όχθες είτε για τη λίμνη του Σερ-Πονσόν.

## Φυσικό τοπίο
Ο ποταμός Ντυράνς διασχίζει ένα πλούσιο φυσικό τοπίο, παρόλο που η κοιλάδα του χαρακτηρίζεται από μεγάλες πόλεις, εγκαταστάσεις μεταφορών και βιομηχανικές ζώνες. Ο ποταμός εκτείνεται στο άνω τμήμα του μεταξύ του Εθνικού Πάρκου των Εκρέν και του Περιφερειακού Φυσικού Πάρκου Κερά. Στα χαμηλότερα σημεία, αποτελεί τμήμα των συνόρων με το Περιφερειακό φυσικό πάρκο του Βερντόν, το Περιφερειακό φυσικό πάρκο Λυμπερόν και το Περιφερειακό φυσικό πάρκο Αλπίγ.

## Ιστορία
Ο ποταμός Ντυράνς ήταν, μεταξύ 1125 και 1271, το σύνορο που χώριζαν την επικράτεια της κομητείας της Τουλούζης (βόρεια του ποταμού) από την κομητεία της Βαρκελώνης (νότια).

## Παραπομπές


## Εξωτερικοί σύνδεσμοι

* Η κοιλάδα του ποταμού Ντυράνς (επιλογή γλώσσας)

Κατηγορία:Ποταμοί της Γαλλίας
Δακτυλίτιδα

**Δακτυλίτιδα ή δάκτυλο λουκάνικο** (*Dactylitis* ή *sausage digit*) είναι η φλεγμονή ολόκληρου του δακτύλου (χεριού ή ποδιού), και μπορεί να είναι επώδυνη.

Ο όρος προέρχεται από την ελληνική λέξη "δάκτυλος". Στην ιατρική της έννοια, αναφέρεται στα δάκτυλα των χεριών και των ποδιών.

## Σχετικές καταστάσεις
Η δακτυλίτιδα μπορεί να εμφανιστεί στις οροαρνητικές αρθροπάθειες (seronegative arthropathies), όπως στην ψωριασική αρθρίτιδα και στην αγκυλοποιητική σπονδυλοαρθρίτιδα και στη δρεπανοκυτταρική νόσο ως αποτέλεσμα αγγειοαποφρακτικής κρίσης με οστικά έμφρακτα (bone infarcts) και σε λοιμώδεις καταστάσεις περιλαμβανομένων της φυματίωσης, της σύφιλης και της λέπρας. Στην αντιδραστική αρθρίτιδα, εμφανίζονται δάκτυλα λουκάνικου λόγω υμενίτιδας. Δακτυλίτιδα μπορεί επίσης να εμφανιστεί με σαρκοείδωση.

Στην δρεπανοκυτταρική νόσο εμφανίζεται για πρώτη φορά μεταξύ βρεφών ηλικίας 6-9 μηνών (καθώς η προστατευτική τους εμβρυική αιμοσφαιρίνη, HbF, αντικαθίσταται από την ενήλικη αιμοσφαιρίνη και εκδηλώνεται η ασθένεια) και είναι πολύ συχνά η ένδειξη εμφάνισης της διαταραχής.

## Παραπομπές


Κατηγορία:Φλεγμονές
Κατηγορία:Ρευματολογία
Τουρκικό Κουρδιστάν

[μικρογραφία|250x250εσ| Το ανεξάρτητο Κουρδιστάν κατά την [συνθήκη των Σεβρών το 1920. Με ανοιχτότερο πράσινο εμφανίζονται οι περιοχές που θα είχαν την δυνατότητα ένταξης στο ανεξάρτητο Κουρδιστάν μετά τον Αύγουστο του 1922, με δημοψήφισμα.  ]]
μικρογραφία|250x250εσ| Τα κουρδικά εδάφη της Τουρκίας και γειτονικών χωρών, 1992
Το **Τουρκικό Κουρδιστάν** (ή **Βόρειο Κουρδιστάν**, κουρδικά: Kurdistana Tirkiyê, Bakurê Kurdistanê) είναι το συμβατικό όνομα για τις νοτιοανατολικές περιφέρειες της Τουρκίας, οι οποίες κατοικούνται από Κούρδους. Σε αρκετές περιοχές του βορείου Κουρδιστάν ζούσαν και Αρμένιοι πριν την Αρμενική Γενοκτονία (1915-1923). Η πρωτεύουσα της περιοχής είναι το Ντιγιαρμπακίρ (Αμέντ στα κουρδικά).Το Κουρδικό Ινστιτούτο του Παρισιού υπολογίζει ότι υπάρχουν 20 εκατομμύρια Κούρδοι που ζουν στην Τουρκία, η πλειονότητα τους στα νοτιοανατολικά.

Γεωγραφικά, το αποτελεί μια μεγάλη ορεινή περιοχή και έχει ηπειρωτικό κλίμα. Το μεγαλύτερο μέρος του τουρκικού Κουρδιστάν υπάγεται στα αρμενικά υψίπεδα.

Από πολιτική άποψη, το έδαφος του Τουρκικού Κουρδιστάν είναι το σκηνικό μιας μακροχρόνιας κουρδοτουρκικής σύγκρουσης ποικίλης έντασης, όπου το Κουρδικό Εργατικό Κόμμα (PPK) διεξάγει ανταρτοπόλεμο εναντίον των τουρκικών στρατιωτικών δυνάμεων με την υποστήριξη των Κούρδων στο Ιράκ και τη Συρία. Λόγω αυτής της σύγκρουσης πολλοί Κούρδοι αναγκάστηκαν να μεταναστεύσουν στην Ευρώπη.

## Δημογραφικά στοιχεία
Στην πρώτη απογραφή της Τουρκίας το 1927, τα κουρδικά ήταν η μεγαλύτερη μητρική γλώσσα στις επαρχίες Άγρι (58%), Μπιτλίς (75%), Ντιγιαρμπακίρ (69%), Έλαζιγ (53%), Τζολεμέργκ (89%), Μαρντίν  (61%), Σύρτη (74%, περιλαμβάνει το σημερινό Μπατμάν) και το Βαν (77%). Επιπλέον, τα κουρδικά ήταν η μεγαλύτερη μητρική γλώσσα με πλειοψηφία στη Σανλιούρφα με 42%. Το 69% του πληθυσμού στην επαρχία Μους είχε ως μητρική τους γλώσσα τα Κουρδικά στην απογραφή του 1935, την πρώτη απογραφή που πραγματοποιήθηκε εκεί μετά τη διάσπαση της επαρχίας από τη Μπιτλίς νωρίτερα. Η επαρχία Μπινγκιόλ χωρίστηκε από τη Μους το 1935, ενώ η επαρχία Τούντζελι χωρίστηκε από την Έλαζιγ το 1936 και τα κουρδικά ήταν επίσης η πρώτη γλώσσα σε αυτές τις νεοσύστατες επαρχίες στην πρώτη τους απογραφή το 1945 με 56% και 53%, αντίστοιχα.

Επιπλέον, άλλες εθνοτικές ομάδες υπάρχουν επίσης στο τουρκικό Κουρδιστάν, συμπεριλαμβανομένων των Αράβων, των Ασσυρίων, των Κιρκασίων, των Οσσετών και των Τούρκων. Από τη δεκαετία του 1990, η αναγκαστική μετανάστευση από τα νοτιοανατολικά έχει φέρει εκατομμύρια Κούρδους σε πόλεις όπως η Κωνσταντινούπολη, η Άγκυρα και η Σμύρνη.

## Πόλεις

## Δείτε επίσης
* Κούρδοι
* Κούρδοι στην Τουρκία 
* Κουρδιστάν 
* Ιρακινό Κουρδιστάν 
* Συριακό Κουρδιστάν 
* Ιρανικό Κουρδιστάν
* Κουρδική Δημοκρατία του Αραράτ 
* Βασίλειο του Κουρδιστάν
* Χανάτο του Αρνταλάν

## Παραπομπές


Κατηγορία:Πολιτική της Τουρκίας
Κατηγορία:Γεωγραφία της Τουρκίας

Κατηγορία:Κούρδοι στην Τουρκία
Μητροπολίτης Λήμνου και Αγίου Ευστρατίου Ιερόθεος Γ΄

Ο **Μητροπολίτης Λήμνου και Αγίου Ευστρατίου Ιερόθεος Γ΄** (κατά κόσμον *Εμμανουήλ Καλογερόπουλος*, Σπέτσες, 1962) είναι Έλληνας θεολόγος και επίσκοπος του Οικουμενικού Πατριαρχείου Κωνσταντινουπόλεως και της Εκκλησίας της Ελλάδος. 

Είναι ο τρίτος κατά σειρά επίσκοπος Λήμνου με το όνομα αυτό (μετά τον Ιερόθεο Α΄ (1756-1764) και τον Ιερόθεο Β΄ (1988-2019).

## Βιογραφικά στοιχεία
Ο κατά κόσμον Εμμανουήλ Καλογερόπουλος γεννήθηκε στις Σπέτσες το 1962. Σπούδασε στην Ανωτάτη Εκκλησιαστική Ακαδημία Αθηνών και στη Θεολογική Σχολή του Εθνικού και Καποδιστριακού Πανεπιστημίου Αθηνών. 

Το 1983 χειροτονήθηκε διάκονος και το 1990 πρεσβύτερος και χειροθετήθηκε αρχιμανδρίτης. Διακόνησε σε διάφορες θέσεις στις Μητροπόλεις Αττικής, Κηφισίας και Μεσογαίας. Από το έτος 2010 υπηρέτησε ως Πρωτοσύγκελλος στις Ιερές Μητροπόλεις Αττικής και Μεσογαίας και Λαυρεωτικής και ως γραμματέας συνοδικών επιτροπών στην Ιερά Σύνοδο της Εκκλησίας της Ελλάδος. Ομιλεί την αγγλική γλώσσα.

Στις 11 Οκτωβρίου 2019 εξελέγη Μητροπολίτης Λήμνου και Αγίου Ευστρατίου, υπέρτιμος Βορείου Αιγαίου διαδεχόμενος τον Ιερόθεο Β΄. Η χειροτονία του πραγματοποιήθηκε στις 14 Οκτωβρίου στον μητροπολιτικό ναό Αθηνών.

## Παραπομπές


Ιεροθεος Γ
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Ιρανικό Κουρδιστάν

Το **Ιρανικό Κουρδιστάν** ή **Ανατολικό Κουρδιστάν** (, ڕۆژھەڵاتی کوردستان) είναι ανεπίσημο όνομα για το τμήμα του Ιράν, το οποίο κατοικείται κυρίως από τους Κούρδους. Το έδαφος συνορεύει με το Ιράκ και την Τουρκία, Εκεί ζουν 1.2 εκατομμύριο Κούρδοι στην επαρχία Κουρδιστάν, 1 εκατομμύριο στην επαρχία Κερμανσάχ και 100.000 στην επαρχία Ιλάμ. Περιλαμβάνει και την επαρχία Δυτικού Αζερμπαϊτζάν.

Οι Κούρδοι θεωρούν το βορειοδυτικό Ιράν ως ένα από τα 4 μέρη του Μεγάλου Κουρδιστάν, μαζί με τμήματα της νοτιοανατολικής Τουρκίας (Βόρειο Κουρδιστάν), της βόρειας Συρίας (Δυτικό Κουρδιστάν) και του βόρειου Ιράκ (Νότιο Κουρδιστάν).

Σύμφωνα με την απογραφή του 2006, οι τέσσερις κουρδικές επαρχίες του Ιράν - οι επαρχίες Δυτικού Αζερμπαϊτζάν, Κερμανσάχ, Κουρδιστάν και Ιλάμ έχουν πληθυσμό 6.730.000 κατοίκων. Στη νότια επαρχία Ιλάμ ζουν και Λούροι.

Οι Ιρανοί Κούρδοι αποτελούν το 7-10% του πληθυσμού της χώρας. Σύμφωνα με μια πηγή η πλειοψηφία των Κούρδων του Ιράν είναι Σιίτες, ενώ μια άλλη θεωρεί ότι είναι Σουνίτες. Οι σιίτες Κούρδοι ονομάζονται Φεϋλί. Κατοικούν το Κερμανσάχ και περιοχές γύρω από το Χενεγκίν, εκτός από τις περιοχές όπου ζει η κουρδική φυλή Τζαφ, καθώς και τμήματα στην επαρχία Κουρδιστάν και Χαμαντάν. Οι κούρδοι της επαρχίας Χορασάν στο βορειοανατολικό Ιράν είναι και αυτοί Σιίτες. Κατά την Ιρανική Επανάσταση τα κουρδικά κόμματα δεν κατάφεραν να απορροφήσουν τους Σιίτες Κούρδους, οι οποίοι δεν είχαν ενδιαφέρον για αυτονομία εκείνη την εποχή. Ωστόσο από την δεκαετία του 1990 ο κουρδικός εθνικισμός έχει εισχωρήσει σε μια μικρή μειονότητα Σιιτών Κούρδων, εν μέρει ως οργή για την βάναυση αντιμετώπιση των Κούρδων βορειότερα.

## Παραπομπές



Κατηγορία:Κουρδιστάν
Κατηγορία:Γεωγραφία του Ιράν
Κρυστάλλη Γλυνιαδάκη

Η **Κρυστάλλη Γλυνιαδάκη** είναι Ελληνίδα μεταφράστρια και ποιήτρια.

## Βιογραφικά στοιχεία
Γεννήθηκε στην Αθήνα. Σπούδασε φιλοσοφία και πολιτική θεωρία στο London School of Economics και στο King's College του Πανεπιστημίου του Λονδίνου. Έχει πραγματοποιήσει μεταπτυχιακές σπουδές στην δημιουργική γραφή στο University of East Anglia. Είναι κάτοχος διδακτορικού τίτλου στα μήντια και την επικοινωνία από το πανεπιστήμιο του Bournemouth στην Αγγλία. Η διαδραστική διατριβή της, με τίτλο Phocaea 1914, ασχολείται με τα γεγονότα και τις πολιτικές μνήμης γύρω από τον Α' Διωγμό της Φώκαιας Μ. Ασίας, τον Ιούνιο του 1914. Ήταν υποψήφια για το βραβείο New Media Writing Prize.

Κατοικεί στην Αθήνα. Μιλάει ελληνικά, αγγλικά και νορβηγικά.

## Έργο

Έχει δημοσιεύσει ποιήματα σε διάφορα περιοδικά ενώ έχει τιμηθεί με το κρατικό βραβείο ποίησης του 2018 για την ποιητική συλλογή της *Η επιστροφή των νεκρών* (εκδόσεις Πόλις). Παράλληλα έχει πλούσιο μεταφραστικό έργο από την αγγλική και νορβηγική γλώσσα στην ελληνική, από το οποίο ξεχωρίζουν οι μεταφράσεις τις στα έργα του Ρόυ Γιάκομπσεν, της Βίγκντις Γιορτ και του Τζο Νέσμπο.

## Εργογραφία
### Ποιητικές συλλογές
* Ημέρες Καλοσύνης (Πόλις, 2023)
* Η επιστροφή των νεκρών (Πόλις, 2017)
* Αστικά ερείπια (και αντιπερισπασμοί) (Πόλις, 2013)
* Λονδίνο - Ιστανμπούλ (Πόλις, 2009)

### Μεταφράσεις

## Παραπομπές


## Εξωτερικοί σύνδεσμοι

* https://phocaea1914.org/
* https://norla.no/en/news/news-from-norla/krystalli-glyniadakis-translator-of-the-month
* https://www.lifo.gr/culture/vivlio/krystalli-glyniadaki-kane-ta-panta-me-hari-kai-eygnomosyni
* https://www.kathimerini.gr/culture/562554820/kr-glyniadaki-stin-k-i-poiisi-echei-eleytheria/
* https://www.marieclaire.gr/in-this-issue/kristalli-gliniadaki-vgazo-to-kapelo-sti-genia-z/

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες μεταφραστές
Γιώργος Κυριακόπουλος

Το ονοματεπώνυμο **Γιώργος Κυριακόπουλος** μπορεί να αναφέρεται στους εξής:

* Γιώργο Κυριακόπουλο, ποδοσφαιριστή
* Γιώργο Κυριακόπουλο, συγγραφέα
Καρίτσα Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Καρίτσα]]*

Η **Καρίτσα** είναι ορεινός οικισμός του Περιφερειακής Ενότητας Αιτωλοακαρνανίας σε υψόμετρο 570 μέτρα απέχοντας  28 χλμ. βορειοανατολικά του Μεσολογγίου. Είναι κτισμένος στις πλαγιές του όρους Αράκυνθος (Ζυγός) ανάμεσα στο Κλήμα (ΒΔ.) και τα Μελικαναίικα (ΝΑ.). Σύμφωνα με το πρόγραμμα ''Καλλικράτης'' ανήκει στη δημοτική κοινότητα του Μεσολογγίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή του 2011 έχει 4 κατοίκους.

Από την Καρίτσα κατάγεται η ιστορική οικογένεια Ντόβα, οι επονομαζόμενοι Ντοβαίοι, που διακρίθηκε στον αγώνα της Επανάστασης του 1821.

## Εξωτερικοί σύνδεσμοι
* Η πεζοπορική διαδρομή Άγιος Συμεών - Καρίτσα από τον ιστότοπο https://web.archive.org/web/20191011035303/http://www.topoguide.gr/

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Δήμητρα Αράπογλου

Η **Δήμητρα Αράπογλου** είναι Ελληνίδα πολιτικός. Εξελέγη στο Ελληνικό Κοινοβούλιο με τον ΛΑΟΣ στη Β΄ Πειραιώς στις εκλογές του 2007. Σε παγκόσμιο επίπεδο, είναι ο δεύτερος κωφός άνθρωπος που εξελέγη σε κοινοβούλιο. Έχει μιλήσει ανοιχτά για τις διακρίσεις που υπέστη ως κωφή βουλευτίνα στο Ελληνικό Κοινοβούλιο. 

Η Αράπογλου είναι ενεργό μέλος της ελληνικής κοινότητας κωφών.

## Παραπομπές


Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με τον ΛΑΟΣ
Κατηγορία:Έλληνες πολιτικοί του 21ου αιώνα
Χρυσαυγή Θεσσαλονίκης

μικρογραφία|ΔΗΜΟΣ ΛΑΓΚΑΔΑ
Η **Χρυσαυγή** είναι χωριό και κοινότητα του Δήμου Λαγκαδά. Πριν από τη μεταρρύθμιση της τοπικής αυτοδιοίκησης το 2011 ήταν μέρος του δήμου του Λαγκαδά, του οποίου ήταν δημοτική περιφέρεια.

## Πληθυσμός
Έχει πληθυσμό 1.017 κατοίκους (Ελληνική Απογραφή 2021) ενώ με αυτήν του 2011 ήταν 1.106.

## Αξιοθέατα
*Η **κεντρική πλατεία** του χωριού.
*Το **κεντρικό πάρκο**, το οποίο βρίσκεται στην πλατεία.
*Ο **Ιερός Ναός Αγίου Δημητρίου**, ο οποίος βρίσκεται βόρεια της πλατείας.

## Εκπαίδευση
Από την δεξιά μεριά της κεντρικής εκκλησίας, υπάρχει το νηπιαγωγείο και το δημοτικό σχολείο του χωριού. Οι υπόλοιποι μαθητές διδάσκονται στα Γυμνάσια - Λύκεια του Λαγκαδά.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Ελληνικά Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Ελληνικά (αποσαφήνιση)]]*

Τα **Ελληνικά** είναι ορεινό χωριό του Περιφερειακής Ενότητας Αιτωλοακαρνανίας σε υψόμετρο 720 μέτρα.

## Γεωγραφικά - ιστορικά στοιχεία
Τα Ελληνικά βρίσκονται στα ανατολικά της λιμνοθάλασσας του Αιτωλικού σε απόσταση 17 χλμ. βόρεια του Μεσολογγίου και 26 χλμ. νότια του Αγρινίου. Είναι κτισμένα στις δυτικές πλαγιές του όρους Αράκυνθος (Ζυγός) με θέα δυτικά τη λιμνοθάλασσα Αιτωλικού, νότια τη λιμνοθάλασσα Μεσολογγίου και βόρεια τo φράγμα Στράτου, τα όρη του Βάλτου και του Ξηρομέρου. Το χωριό ως οικισμός αναφέρεται επίσημα το 1835 στο ΦΕΚ 19Α - 07/12/1835 με την παλιά ονομασία του *Σιβίστα* να προσαρτάται στον τότε δήμο Κερασιάς. Το 1912 με το ΦΕΚ 261Α - 31/08/1912 ορίζεται έδρα της νεοϊδρυθείσας κοινότητας Σιβίστας. Μετονομάστηκε σε Ελληνικά το 1928 με το ΦΕΚ 81Α - 14/05/1928. Σύμφωνα με το πρόγραμμα ''Καλλικράτης'' μαζί με τα Κάτω Ελληνικά αποτελούν την τοπική κοινότητα Ελληνικών που υπάγεται στη δημοτική ενότητα Αιτωλικού του Ιεράς Πόλης Μεσολογγίου και σύμφωνα με την απογραφή 2011 ως κοινότητα έχει πληθυσμό 443 κατοίκους, ενώ ως οικισμός 187.

### Απογραφές πληθυσμού

## Σημείωση
Στα όρια της σημερινής Περιφερειακής Ενότητας Ευρυτανίας και Αιτωλοακαρνανίας δίπλα στον ποταμό Αχελώο υπήρχε οικισμός Σιβίστα ή Συβίστα που σκεπάστηκε το 1960 από τα νερά της τεχνητής λίμνης των Κρεμαστών και ο οποίος μετακινήθηκε και μετονομάστηκε σε Πρατοβούνι.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Κατάλογος προέδρων Αιγάλεω Α.Ο.

Ο **Πρόεδρος** του αθλητικού σωματείου "**Αιγάλεω Α.Ο.**" είναι ο επικεφαλής του οργάνου διοίκησης του συλλόγου, εκλέγεται με δημόσιες αρχαιρεσίες και προΐσταται 15μελούς διοικητικού συμβουλίου βάσει των διατάξεων του Καταστατικού του, το οποίο έχει τροποποιηθεί αρκετές φορές.

[*] Ενδιαμέσως και για σύντομο διάστημα (1961): Θεμιστοκλής Κοντομήτρος.

[**] Για σύντομο διάστημα τον είχε διαδεχθεί: Ιωάννης Γαρδεράκης.

[***] Για σύντομο διάστημα τον είχε διαδεχθεί: Ι. Γαρδέρης.

[****] Επίσημα: Από 7 Μαρτίου 2015.

## Παραπομπές


Α.Ο. Αιγαλεω Προεδρων Καταλογος
Α.Ο. Αιγαλεω Προεδρων Καταλογος
Α.Ο. Αιγαλεω Προεδρων Καταλογος
Α.Ο. Αιγαλεω Προεδρων Καταλογος